Nyamplung

Nyamplung; Calophyllum inophyllum nyaéta tutuwuhan anu asalna ti kulawarga  calophyllaceae. Mikaresep hirup dina taneuh anu loba keusik, saperti basisir laut anu loba  keusik jeung batu karangan.Nyamplung di Sulawesi disebutna dingkaran, sedengkeun di Sumatra disebutna punaga/penago.

Kagunaan
Ditempo tina guna jeung mangpaatna, tangkal nyamplung hirup nyebar di sakuliah nagara urang sarta henteu kudu hésé miara. Nyamplunh buahan sapanjang taun henteu usum-usuman, tempona ngarekahkeun ogé henteu hésé, hartina nyamplung mibanda sipat "survival" anu alus kana lingkungan. 

Méh sakabéh bagéan tina tangkal nyamplung bisa dimangpaatkeun kalayan mibanda niléy ékonomi anu henteu saeutik, tangkal nyamplung bisa dimangpaatekun pikeun ngahalangan/ngurangan ngagelebugna angin  (wind breaker). Sipatna anu gancang hirup sarta henteu ogoan tangkal nyamplung sok ngahaja dipelak dimangpaatkeun pikeun konservasi basisir.
Kulit tangkalna bisa dimangpaatkeun pikeun ubar, kaina anu teuas ogé dimangpaatkeun pikeun nyieun parahu katut tihang-tihang di kapal.  
Tangkal nyamplung ngahasilkeun buah anu bisa dimangpaatkeun pikeun nyieun  biofuel ogé sikina mibanda rendemen 74% jadi henteu pati loba kapiceun, kitu deui dina prak a dimangpaatkeun siki nyamplung henteu ieuh ngaganggu kana kabutuhan pangan sapopoé. 

Tempat hirup 
Nyamplung bisa dipelak sajinis dina satempat  (monokultur) atawa dipelak bareng jeung pepelakan séjén (mixed-forest), nyamplung baris hirup subur di daérah anu iklimna garing. 
Tangkal nyamplung salahsahiji tina marga Calophyllum kalayan hirup  sumebar di loba tempat, saperti:  Madagaskar, Afrika Wétan , Asia Kidul  jeung  Tenggara, Kepuloan Pasifik, Hindia Kulon , sarta  Amerika kidul. Di Indonésia, tangkal nyamplung kapanggih hirup di  Sumatra Kulon , Riau, Jambi, Sumatra Kidul, Lampung, Jawa, Kalimantan Kulon , Kalimantan Tengah, Sulawesi, Maluku, nepika  Nusa Tenggara Timur katut  Papua. 

Ékonomi
Dimangpaatkeunana buah nyamplung pikeun  biofuel dina waktu lila bisa nurunkeun karuksakan leuweung jeung lingkungan, tangtuna siki nyamplung leuwih gedé niléy mangpaat tibatan kaina anu dijieun suluh. 
Beubeunangan tina buah nyamplung leuwih onjoy batan nu séjén, tangkal jarak : 5 ton/ha, kalapa sawit 6 ton/ha,  sedengkeun nyamplung 20 ton/ha.

Dina prakna ngolah siki nyamplung, sarua baé jeung ngolah  minyak sawit, kelapa, ogé jarak. Pédah ari siki  nyamplung mibanda hiji zat ekstraktif kawilang loba, ngabalukarkeun waktu anu dibutuhkeun dina nyeupan lebih lila kitu deui mangsa misahkeun leugeut/geutah (degumming) lumangsung leuwih lila.

Dicutat tina

 Tempo ogé 
 Biodiesel Nyamplung, Di antara Jenuhnya Jarak Pagar dan Tuntutan Kebutuhan Bioenergi, Majalah Online Traksi, Ikatan Mahasiswa Teknik Pertanian

Kategori:Calophyllaceae
Kategori:Tutuwuhan industri
Kategori:tutuwuhan